31978R1423
L 171/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1423/78 НА СЪВЕТА
от 20 юни 1978 година
за изменение на Регламент (ЕИО) № 2759/75 относно общата организация на пазара на свинско месо
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията,
като взе предвид становището на Асамблеята (1),
като има предвид, че член 5, параграф 1 от Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (2), изменен с Регламент (ЕИО) № 367/76 (3), предвижда интервенционната изкупна цена на кланичните трупове на свине със стандартно качество да не може да бъде по-висока от 92 % или по-ниска от 85 % от базисната цена;
като има предвид, че тъй като съществуват значителните различия в разходите за производство на кланичните трупове на свине в Общността и на световния пазар през последните няколко години, е желателно да се разширят границите, в които могат да се определят интервенционните изкупни цени на кланичните трупове на свине,
ПРИЕ НАСТОЯЩИЯ РЕГЛАМЕНТ:
Член 1
Член 5, параграф 1 от Регламент (ЕИО) № 2759/75 се заменя със следния текст:
„1. Изкупната цена на кланични трупове на свине със стандартно качество не може да бъде по-висока от 92 % и по-ниска от 78 % от базисната цена.“
Член 2
Настоящият регламент влиза в сила на 1 юли 1978 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 20 юни 1978 година.